《南乡子 其一 九日用玉局翁韵作呈坐上诸公》
宋代·葛胜仲

晴日乱云收。人在蘋香柳恽洲。溪上清风楼上醉，飕飕。

共折黄花插满头。

佳客献还酬。不负山城九日秋。苕碧下青供酩酊，休休。

楚客当年浪自愁。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。